cyanic-selkie/wikianc huggingface dataset:
Steam Deck
Vastaanotto
Eurogamerin Richard Leadbetterin mukaan kokemus tuntui vielä keskeneräiseltä tiuhaan saapuvien ohjelmistopäivityksien johdosta, jotka toisinaan muuttivat kokemusta merkittävästi. Peleissä oli vielä yhteensopivuuden kanssa ongelmia. Leadbetterin mukaan Valve laski odotuksia ennakkomyynnissä ja markkinoinnissa ja Control ylittää PlayStation 4 -version laadussa ja saavuttaa yli 30 fps kuvataajuuden helposti. Eräissä tapauksissa on rajoitteita kuten pelien suorittimen ja grafiikkaprosessorin kilpaillessa resurssien käytöstä, mutta laite on silmiä avaava kokemus mille tahansa kuljetettavalle laitteelle ja etenkin kädessä pidettävälle. Laite on kookas verrattuna Switchiin, mutta se on välttämättömyys jäähdytyksen tarvitseman alueen sekä akun johdosta. Leadbetterin mukaan mukavuus ylitti Switchin ja oli helpompi käyttää. Switchin Joycon-ohjainten kulmikkuus haittaa pitkissä pelisessioissa ja tarjoaa vähän tukea, mutta Steam Deckissä oli helposti pidettävät kädensijat jotka ratkaisevat mukavuuden sekä helpottaa sen painon käsittelyä. Laite lämpenee käytössä mutta ei tule kuumaksi ja kahvat pitävät kädet kuumimmista alueista poissa. Ohjainten asettelu oli mukava ja tuntui hyvältä, mutta pohjassa olevat napit saattoivat aktivoitua vahingossa käytössä. Näytön väritoisto, mustatasot ja kirkkaus tuntuivat keskinkertaiselta Switch OLED -malliin. Kaiuttimet olivat vaikuttavat, mutta tuulettimien korkea ääni tuntui häiritsevältä. Laitteessa on räätälöity versio Steamin käyttöliittymästä, joka tuntuu ylivoimaiselta konsolikäyttöliittymäksi. Laitteen suorituskyky ylitti odotukset ja laitteen vastine rahalle sai kehuja. Akun keston maksimointi vaatii käyttäjää karsimaan visuaalisesta puolesta. Varoituksen sana liittyi siihen, että konsolimaisesta ulkonäöstä huolimatta se ei ole konsoli vaan henkilökohtainen tietokone ja siinä ei ole paljoa kädestä pitäen opastamista parhaan suorituskyvyn saamiseksi.
Laitetta verrataan keskitason pelikonsoliin: se on tehokkaampi kuin Nintendo Switch mutta vähemmän tehokas kuin PlayStation 5. Laitteella voi pelata uusimpia pelejä keskitason tai alemman tason asetuksilla, mutta vaikuttava se oli hieman vanhemmissa tai vähemmän vaativissa peleissä. Toisin kuin Switchissä laitteella voi pelata jo omistettuja pelejä ilman tarvetta ostaa niitä taas uudestaan. Laite tuntuu kannettavalta konsolilta, joka on tehty vuosien kokemuksella. Joystickit tuntuvat aluksi liian korkeilta ja tuntopalaute oudolta, mutta outous katoaa kun sillä pelaa. Suunnittelun erikoisuudet tuntuvat jälkikäteen harkituilta ja jopa perustelluilta. Joystickien korkeus ei haittaa koska ergonomian ansiosta peukalot lepäävät. Laitteen koko myös sallii enemmän tilaa näytölle ja napit, jotka tuntuvat oikeilta ohjaimilta eikä kuljetettavalta kompromissilta. Tuntopalaute tuntui heikolta, mutta Valven mukaan siihen on tulossa parannus ohjelmistopäivityksen myötä. Etuina pidetään suurta joukkoa Steam-palvelussa olevia pelejä sekä ettei pelitallennukset ole sidottuja yhteen laitteeseen vaan ne ovat saatavilla kaikkialla missä Steam on saatavilla (Steam Deck, pöytätietokone, kannettava tietokone ja muut vaihtoehdot).
The Vergen mukaan laite ei ollut valmis julkaisuhetkellä, mutta Valven julkaisemien päivityksien myötä se on tammikuussa 2023 parempi ja muokkaa pelimaailmaa vielä vuosia. Eurogamerin mukaan laitteella voi saada kotikonsolin ja käsikonsolin edut, mutta vaativimmissa peleissä voi törmätä suorituskyvyn rajoihin myös alemmilla asetuksilla. Nimellisesti korkeamman suorituskyvyn laitteita on olemassa, mutta ne myös vievät enemmän virtaa ja maksavat enemmän. Deckin kehuttuihin ominaisuuksiin kuuluvat keinot muokata asetuksia akkukeston ja suorituskyvyn välillä, muokattavat ohjaimet, suorituskyky laitteen hintaluokaan nähden, pelien pysäyttäminen ja jatkaminen (suspend & resume), sekä kyky käyttää myös työpöytätietokoneena.
Accept the Fact
Accept the Fact on suomalaisen power metal -yhtye Warmenin kolmas studioalbumi. Se julkaistiin heinäkuussa 2005 levymerkillä Spinefarm Records.
Albumi debytoi Suomen virallisen listan sijalla 40.
West Baton Rougen piirikunta
West Baton Rougen piirikunta on Yhdysvaltojen Louisianan osavaltiossa sijaitseva piirikunta. Sen väkiluku oli 26 465 vuonna 2019. Piirikunnan hallintokeskus on Port Allenin kaupunki. Piirikunta on perustettu 31. maaliskuuta 1807.
Pau López
Pau López Sabata (s. 13. joulukuuta 1994 Girona, Espanja) on espanjalainen jalkapalloilija, joka on pelipaikaltaan maalivahti. Hän edustaa italialaista AS Romaa. Tämän lisäksi hän kuuluu Espanjan ja Katalonian jalkapallomaajoukkueeseen.
Frida Vigdorova
Vigdorova syntyi opettajan perheeseen. Hän valmistui Moskovan pedagogisesta instituutista vuonna 1937 ja työskenteli venäjän kielen ja kirjallisuuden opettajana. Vidgorovan teosten aiheena on etupäässä lasten ja nuorison kasvatus. Romaani Kodin onni (Semeinoje stšastje, 1962) kertoo nuoren naisen kohtalosta ennen toista maailmansotaa ja sen aikana. Vidgorova tunnetaan myös kirjailija Iosif Brodskin (Joseph Brodsky) oikeudenkäynnistä tekemistään muistiinpanoista, jotka julkaistiin New Yorkissa vuonna 1965. Hän oli naimisissa satiirikko Aleksandr Raskinin kanssa.
Ernst Otto Fischer
Ernst Otto Fischer (10. marraskuuta 1918 – 23. heinäkuuta 2007) oli saksalainen kemisti, joka tutki hiilen ja metallien yhdisteitä.
1960-luvulla Fischerin ryhmä löysi joukon metallien alkylideeniyhdisteitä, joita kutsutaan hänen mukaansa Fischer-karbeeneiksi. Fischerin aloittamaa karbeenikompleksien tutkimusta jatkoivat toiset tutkijat, joista Richard R. Schrock palkittiin kemian Nobelilla 2005.
Fischer sai Nobelin kemianpalkinnon vuonna 1973 yhdessä englantilaisen Geoffrey Wilkinsonin kanssa organometallisten yhdisteiden tutkimisesta.
Luettelo mezzosopraanoista
Tämä on kansallisuuksien mukaan osioihin jaettu luettelo oopperalaulajattarista, joiden äänialla on mezzosopraano.
6572 Carson
6572 Carson on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty amerikkalaisbiologi Rachel Carsonin mukaan.
Carsonin likimääräinen läpimitta on 15 kilometriä. Kohde sijaitsee Auringosta suunnilleen 2,54 kertaa niin kaukana kuin Maa, ja sen kierros Auringon ympäri kestää noin 4 vuotta.
Jousikvartetto nro 1 (Prokofjev)
Sergei Prokofjev sävelsi ensimmäisen jousikvartettonsa h-mollissa (op. 50) Yhdysvaltain kongressin kirjaston tilauksesta vuosina 1930–1931. Kantaesityksen antoi Brosa-kvartetti Washington DC:ssä 25. huhtikuuta 1931. Venäjällä teoksen esitti ensi kertaa Roth-kvartetti Moskovassa 9. lokakuuta 1931. Säveltäjä teki kvartettonsa hitaasta finaalista itse versiot jousiorkesterille ja pianolle.
Osat
Kvartetto on kolmiosainen ja kestää noin 20–25 minuuttia.
Haukijärvi (Padasjoki)
Haukijärvi on Päijät-Hämeessä Padasjoella  sijaitseva järvi.
Maantietoa
Järven pinta-ala on 2,1 hehtaaria ja se on 300 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 650 metriä.
Meksikon ensimmäinen keisarikunta
Meksikon ensimmäinen keisarikunta oli nykyisen Meksikon edeltäjä. Meksiko itsenäistyi Espanjasta 1821, ja siihen kuului Uuden-Espanjan Pohjois-Amerikan mantereen osat. Keisarikunta jäi lyhytikäiseksi, sillä se perustettiin 1822 ja hajotettiin jo seuraavana vuonna, jolloin syntyi tasavaltainen Meksikon yhdysvallat. Meksikon ensimmäisen keisarikunnan ainoa hallitsija oli Agustín de Iturbide. Monarkia palautettiin uudelleen 1860-luvulla, jolloin syntyi Meksikon toinen keisarikunta.
Haukijärvi (Padasjoki)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Järven vedenpinnan korkeus on 141,4 metriä mpy.
Meksikon ensimmäinen keisarikunta
Tausta
Miguel Hidalgo y Costilla julisti vuonna 1810 Meksikon itsenäiseksi. Julistusta seurasi yli kymmenen vuotta kestänyt vapaussota. Meksikon itsenäisyyttä edelsivät Espanjan poliittiset muutokset vuonna 1820. Kuningas Ferdinand VII:n valtaa rajattiin, ja liberaalienemmistöinen parlamentti sai vallan. Uusi-Espanja jakautui peninsulaareihin, jotka pysyivät uskollisena Espanjalle, ja konservatiivisiin kreoleihin, jotka pelkäsivät menettävänsä asemansa ja kääntyivät kannattamaan itsenäisyyttä. Samaan aikaan tasavaltalaiset patriootit kiihdyttivät omaa kampanjaansa. Konservatiivien kreolien johtajaksi valittiin Agustín de Iturbide.
Iturbide uskotteli varakuningas Juan Ruiz de Apodacalle, että tasavaltalaiskapinalliset olivat koonneet voimansa etelässä. Hän saikin käyttöönsä vuoden 1820 lopussa 2 500 miehen osaston. Iturbide ei kuitenkaan hyökännyt kapinallisten kimppuun vaan liittoutui kapinallisjohtaja Vicente Guerreron kanssa. Iturbide julisti helmikuussa 1821 Igualan suunnitelman, jossa vaadittiin muun muassa itsenäisyyttä. Varakuningas pyrki kukistamaan Iturbiden, mutta pian itsenäisyysliikkeen kannatus levisi koko maahan. Heinäkuussa saapunut uusi varakuningas Juan O’Donojú ei voinut enää muuta kuin tunnustaa Meksikon itsenäisyyden Córdoban sopimuksella.
Keisarikunta
Meksikon vanavedessä myös Keski-Amerikan valtiot itsenäistyivät Espanjasta. Chiapasin alue liittyi Meksikoon, ja Iturbiden houkuttelemana Keski-Amerikka liittyi Meksikoon tammikuussa 1822. Salvadorin liberaalit kreolit olivat kuitenkin koko ajan liittoa vastaan. Kun Iturdibe lähetti Keski-Amerikkaan joukkoja, muutkin alueet kääntyivät liittoa vastaan. Liitto purettiin helmikuussa 1823, ja Keski-Amerikan valtiot julistivat Keski-Amerikan liittotasavallan syntyneeksi heinäkuussa 1823.
Iturdibe hajotti Meksikon kongressin lokakuussa 1822 ja pyrki luomaan uuden, itsevaltiuteen perustuvan perustuslain. Iturdiben vastaiset mielialat voimistuivat nopeasti, eikä Iturdibe pystynyt taloustilanteen vuoksi maksamaan armeijalleen palkkaa. Veracruzin komentaja Antonio López de Santa Anna ilmoitti joulukuussa keisarinvastaisen julistuksen. Santa Anna ja vapaussodan sankari Guadalupe Victoria esittivät Casa Matan suunnitelmassa tasavallan perustamista. Armeijan tuen menettänyt Iturdibe luopui vallasta maaliskuussa 1823. Hän sai luvan lähteä maasta ja eläkkeen sillä ehdolla, ettei palaisi. Iturdibe yritti paluuta 1824, mutta hänet vangittiin ja teloitettiin.
Iturdiben jälkeen liberaalit nousivat valtaan, ja vuoden 1824 perustuslaissa Meksiko julistettiin tasavallaksi. Maasta tuli Meksikon yhdysvallat, joka oli jaettu 19 osavaltioon ja 4 territorioon.
Urszula Kryger
Urszula Kryger on puolalainen mezzosopraano. Hän syntyi Łódźissa ja soitti aluksi pianoa, mutta aloitti sitten lauluopinnot Jadwiga Pietraszkiewiczin johdolla Łódźissa ja jatkoi niitä Kööpenhaminassa opettajanaan André Orlowitz. Vuonna 1994 Kryger sai Münchenissä ARD-kilpailun ensipalkinnon.
Krygerin keskeistä osaamisalaa edustavat Chopinin laulut. Lisäksi hän on laulanut esimerkiksi Matteus-passiossa (Bach), Tuhkimossa (Rossini), Mozartin Requiemissa ja Missa Solemniksessa (Beethoven). Kapellimestareita, joiden kanssa Kryger on tehnyt yhteistyötä, ovat olleet muiden muassa Rafael Frühbeck de Burgos ja Sylvain Cambreling.
Venäjän Grand Prix 2019
Venäjän Grand Prix 2019 (virallisesti Formula 1 VTB Russian Grand Prix 2019, ) oli Formula 1 -kauden 16. osakilpailu, joka ajettiin 29. syyskuuta Sotšin katuradalla Venäjällä.
Vähä-Laiha
Vähä-Laiha on Päijät-Hämeessä Padasjoella  sijaitseva järvi.
Sœur Emmanuelle
Sœur Emmanuelle sai oppiarvon filosofiasta Pariisin yliopistosta mutta ryhtyi nunnaksi ja antoi lupauksen vuonna 1929. Hän eli vuosina 1971–1993 Kairon slummien työläisten ankeissa oloissa, ja hänestä tuli julkisuuden henkilö hänen palattuaan Ranskaan pitkälti yli 80 vuoden ikäisenä.
Venäjän Grand Prix 2019
Vapaat harjoitukset
Kilpailuviikonloppua varten moottorintoimittaja Honda toi uusimman moottoripäivityksensä Red Bullin ja Toro Rosson autoihin, minkä seurauksena Max Verstappen, Alexander Albon, Pierre Gasly ja Daniil Kvjat saivat lähtöruuturangaistukset kilpailuun. Haas otti uudelleen käyttöön autonrungon, jota käytettiin kauden avauskilpailussa.
Vähä-Laiha
Maantietoa
Järven pinta-ala on 1,8 hehtaaria ja se on 250 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 550 metriä.
Venäjän Grand Prix 2019
Vapaat harjoitukset
Ensimmäisissä vapaissa harjoituksissa Kvjatin autoon iski polttoainevika, jonka vuoksi hän joutui pysähtymään radalle. Renault’n Daniel Ricciardo osui viidennen mutkan ratavalliin vaurioittaen autonsa peräosaa. Kärkitalleista Mercedeksen molemmilla kuljettajilla oli ongelmia, kun Lewis Hamilton ajautui radalla pitkäksi jarruongelman vuoksi ja Valtteri Bottaksen autossa oli takasiipiongelma. Ferrarin Charles Leclerc oli harjoitusten nopein.
Vähä-Laiha
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Järven vedenpinnan korkeus on 136,5 metriä mpy.
Sœur Emmanuelle
Sœur Emmanuelle äänestettiin vuonna 2004 Ranskan "suosituimmaksi naiseksi" ja "kuudenneksi suosituimmaksi kansalaiseksi". Hänen elämäkertansa Sœur Emmanuelle – la biographie julkaistiin vuonna 2006.
Venäjän Grand Prix 2019
Vapaat harjoitukset
Toisissa vapaissa harjoituksissa Racing Pointin kuljettajat Sergio Pérez ja Lance Stroll onnistuivat hyödyntämään Singaporen GP:ssä käyttöön otetut päivitysosat ja ajamaan kymmenen parhaimman joukkoon. Albonilla sen sijaan suurin osa harjoitusajasta kului varikolla autonpohjaan tehtyihin korjaustöihin. Korjaustöiden jälkeen Albon oli tehdä arviointivirheen radalla, kun hän ei huomannut takanaan ajanutta Hamiltonia, joka onnistui väistämään Albonin ajamalla kolmannen mutkan sisäkautta. Verstappen oli harjoitusten nopein.
Kolmansien vapaiden harjoitusten aikana Kvjatin moottoriongelmat jatkuivat tehohäviöinä. Myös Pérezin autossa oli teknisiä vikoja, joiden vuoksi hän joutui viettämään suurimman osan harjoitusajasta varikolla ja radalle päästyään hajotti rengassarjansa lukitsemalla jarrunsa kolmannessatoista mutkassa. Leclerc oli jälleen harjoitusten nopein.
Aika-ajot
Aika-ajojen ensimmäisessä osiossa Ferrarin Sebastian Vettelillä oli vaikeuksia ajaa nopeinta aikakierrostaan, koska ensimmäisellä yrityksellään hän ajoi kolmannentoista mutkan leveäksi, toisella yrityksellä joutui jarruttamaan Williamsin Robert Kubican ulosajon vuoksi ja kolmannella yrityksellä Albon ajoi kovan tuulen vuoksi seinään aiheuttaen radalle punaiset liput. Albonin kolarista aiheutui vaihdelaatikolle vaurioita, minkä vuoksi talli päätti vaihtaa uusia osia hänen autoonsa ja ottaa rangaistuksena lähdön varikkosuoralta. Alfa Romeo Racingin Kimi Räikkönen ei onnistunut ajamaan jatkoon, koska epäonnistui viimeisessä mutkassa ja hävisi samalla aikaansa parantaneelle tallikaverilleen Antonio Giovinazzille.
McLaren löysi ratkaisun perjantain harjoituksissa esiintyneisiin ongelmiinsa tekemällä yön aikana säätömuutoksia, joiden avulla Carlos Sainz ja Lando Norris ajoivat aika-ajojen viimeiseen osioon (Sainz oli Verstappenin rangaistuksen myötä viides ja Norris seitsemäs). Bottaksen autossa esiintyi tasapainovaikeuksia, jotka tulivat esille hänen ajaessa ja jarruttaessa mutkissa, minkä seurauksena aika-ajosuoritukset riittivät viidenteen sijaan (Verstappenin rangaistuksen myötä neljänteen sijaan). Leclerc ajoi paalupaikalle, Hamilton oli toinen ja Vettel kolmas.
Kilpailu
Lähdössä Vettel onnistui nousemaan ohi eturivistä lähteneistä Leclercistä ja Hamiltonista. Kahdeksannesta ruudusta lähteneen Grosjeanin kilpailu sen sijaan päättyi ensimmäisellä kierroksella, kun hän taisteli sijoituksestaan Giovinazzia ja Ricciardoa vastaan ja he osuivat hänen autoonsa. Ricciardon rengas hajosi kolarissa ja tuli vaihdattamaan sen varikolle, mutta joutui keskeyttämään myöhemmin kolarin aiheuttamiin vaurioihin. Räikkönen otti varaslähdön kilpailuun ja hän sai siitä varikon läpiajorangaistuksen ja oli lopulta kolmastoista lopputuloksissa.
Vetteliä pyydettiin antamaan ennen kilpailua tehdyn tallin sisäisen sopimuksen mukaisesti sijansa takaisin Leclercille, mutta turva-auton tullessa radalle ja Hamiltonin lähestyessä Ferrari-kaksikkoa hän ei suostunut tähän ellei Leclerc itse päässyt lähemmäksi häntä. Kilpailun puolivälissä Vettel joutui keskeyttämään kilpailun voimayksikön hajoamiseen, pysäköi autonsa radanvarteen ja tilanteessa otettiin virtuaalinen turva-auto radalle, minkä seurauksena tallikaveri Leclerc menetti kärkisijansa paremman varikkotaktiikan saaneille Hamiltonille ja Bottakselle.
Turva-auto otettiin radalle, kun George Russell keskeytti jarruvikaan. Kierrosta myöhemmin Williams määräsi Kubican keskeyttämään kilpailun säästääkseen autonsa osia, koska hän ei kyennyt parantamaan kisasijoitustaan ja tallilla ei ollut riittävästi varaosia kaukokisoihin. Leclerc haki turva-auton aikana tuoreemmat renkaat varikolta taistellakseen toisesta sijasta Bottaksen kanssa, mutta ei pystynyt ohittamaan häntä.
Jälkijoukoissa Toro Rosson kuljettajat Kvjat ja Gasly ajoivat keskenään kilpaa vaihdellen sijoituksiaan, kunnes Gasly teki ajovirheen jarrutuksessa, jolloin Räikkönen pääsi kuljettajien väliin. Renault’n Nico Hülkenbergin kilpailu meni pieleen alusta lähtien, kun hän sai heikon lähdön, varikkopysähdyksen aikana eturengas ei kiinnittynyt kunnolla ja kilpailun lopussa auton moottorissa esiintyi tekninen vika, hän oli lopulta kymmenes. Myös Magnussenin osalta kilpailu oli kaksijakoinen, koska hän sai aikasakon taisteltuaan Péreziä vastaan ja oikaistuaan mutkissa tämän ohi, mutta oli lopulta yhdeksäs.
Sergei Zubov
Sergei Aleksandrovitš Zubov (, s. 22. heinäkuuta 1970 Moskova, Neuvostoliitto) on venäläinen jääkiekkovalmentaja ja entinen puolustaja. Zubov voitti pelaajaurallaan kaksi Stanley Cupia: New York Rangersissa vuonna 1994 ja Dallas Starsissa vuonna 1999. Vuoden 1992 talviolympialaisissa Albertvillessä Zubov voitti kultaa Itsenäisten valtioiden yhteisön ja Georgian muodostamassa yhdistyneessä joukkueessa.
Zubov voitti Neuvostoliiton alle 20-vuotiaiden maajoukkueessa kultaa 1989 ja hopeaa 1990. New York Rangers varasi Zubovin vuoden 1990 varaustilaisuuden viidennellä kierroksella. Tulokaskaudellaan hän pelasi 49 ottelua, tehden niissä yhteensä 31 tehopistettä. Hyvä tahti jatkui myös seuraavalla kaudella, jolloin hän teki runkosarjassa 12 maalia ja 77 syöttöpistettä.
Zubov jatkoi hyviä otteitaan Rangersissa, mutta elokuussa 1995 hänet siirrettiin Petr Nedvědin kanssa Pittsburgh Penguinsiin vaihdossa Luc Robitailleen ja Ulf Samuelssoniin. Zubov vietti vain yhden kauden Pittsburghissa ja kesällä 1996 Pittsburgh vaihtoi hänet Kevin Hatcheriin Dallas Starsin kanssa. 30. heinäkuuta 2009 Zubov päätti jättää NHL:n ja teki sopimuksen KHL-seura SKA Pietarin kanssa.
Websterin piirikunta (Louisiana)
Websterin piirikunta on Yhdysvaltojen Louisianan osavaltiossa sijaitseva piirikunta. Sen väkiluku oli 38 340 vuonna 2019. Piirikunnan hallintokeskus on Mindenin kunta. Piirikunta on perustettu vuonna 1871.
Sergei Zubov
Hyökkäävänä puolustajana tunnettu Zubov pelasi 16 kautta kestäneellä NHL-urallaan 1 068 runkosarja- ja 164 pudotuspeliottelua. Tehopisteitä hän teki runkosarjassa yhteensä 771, 152 maalia ja 619 syöttöpistettä, ja pudotuspeleissä 117, 24 maalia ja 93 syöttöpistettä. Hän pelasi urallaan kolmesti NHL:n tähdistöottelussa, vuosina 1998, 1999 ja 2000, ja tuli vuonna 2006 valituksi NHL:n toiseen tähdistökentälliseen.
SKA Pietarissa Zubov pelasi yhden kauden ajan. Hän oli tuolla kaudella (2009–2010) KHL:n eniten pisteitä tehnyt puolustaja, tuli valituksi liigan ensimmäiseen tähdistökentälliseen ja pelasi liigan tähdistöottelussa.
Pelaajauransa jälkeen Zubov aloitti jääkiekkovalmentajana. Hän toimi kaudella 2011–2012 SKA Pietarin apuvalmentajana ja siirtyi ennen kautta 2012–2013 TsSKA Moskovan apuvalmentajaksi.
29. tammikuuta 2022 Stars jäädytti Zubovin käyttämän pelinumeron 56.
Aleksandr Raskin
Aleksandr Borisovitš Raskin (, 8. lokakuuta 1914 Vitebsk – 4. helmikuuta 1971 Moskova ) oli venäläinen neuvostokirjailija.
Aleksandr Raskin valmistui Gorkin kirjallisuusinstituutista vuonna 1938. Hän kirjoitti satiirisia runoja ja proosaa neuvostoyhteiskunnan epäkohdista, aluksi Moris Slobodskoin kanssa. Raskin tunnetaan myös parodioistaan ja epigrammeistaan, joista monet kiersivät ainoastaan suusta suuhun. Hän kirjoitti myös suositut lastenkirjat Kun isä oli pieni (Kogda papa by malenkim, 1961) ja Kak malenki papa utšilsa v škole (”Miten pieni isä opiskeli koulussa”, 1963). Raskin oli naimisissa kirjailija Frida Vigdorovan kanssa.
Grobu
thumb|250px|Grobu [[Haminan ortodoksisella hautausmaalla]] Grobu (myös kropnitsa) on hirsistä rakennettu ja laudoilla harjakatettu, usein myös puuleikkauksin koristeltu ortodoksinen hautamuistomerkki. Niitä tavataan Pohjois-Venäjällä ja Karjalassa, missä niitä on rakennettu jo kenties tuhat vuotta sitten.
Suomessa grobuja on pystytetty muun muassa Valamon luostarin ja Ilomantsin hautausmaille. Muinoin niitä on voitu käyttää myös talvisin suojaamaan ruumista villieläimiltä, kunnes hauta voitiin kaivaa.
Karjalan kielessä grobusta käytetään nimitystä ”kropnitsa”.
Tuotos
Av-tuottajien tekijänoikeusyhdistys Tuotos ry oli 1998 perustettu tekijänoikeusyhdistys, joka hallinnoi ja valvoo elokuvateosten ja audiovisuaalisten tallenteiden tuottajien oikeuksia. Tuotos edustaa noin 250 Suomessa toimivaa av-tuotantoyhtiötä. AGICOA:n (audiovisuaalisen alan yhteishallintojärjestön) vuonna 2003 kanssa tehdyn sopimuksen perusteella Tuotos edustaa yli 10 000 ulkomaista tuotantoyhtiötä, joiden ohjelmia edelleenlähetetään Suomen kaapeliverkoissa.
Tuotos myöntää kotimaisten elokuvien opetuskäyttölisenssejä kunnille, kouluille ja muille oppilaitoksille. Käyttöluvan voi hankkia joko kunta keskitetysti kaikkien oppilaitostensa osalta, koulu itsenäisesti tai muu oppilaitoksen omistaja.
Tuotoksen jäsenjärjestöjä ovat Suomen audiovisuaalisen alan tuottajat SATU ry, Suomen animaatiotuottajien yhdistys Finnanimation ry ja Suomen elokuvatuottajien keskusliitto ry SEK.
Prideaux John Selby
pienoiskuva|Prideaux John Selby Prideaux John Selby (23. heinäkuuta 1788 Alnwick, Northumberland – 27. maaliskuuta 1867 Twizell) oli englantilainen lintutieteilijä, kasvitieteilijä ja taiteilija.
Selby opiskeli Oxfordin University Collegessa. Hänet tunnetaan parhaiten teoksestaan Illustrations of British Ornithology (1821–1834). Hän kirjoitti myös Illustrations of Ornithology yhdessä William Jardinen kanssa ja A History of British Forest-trees (1842).
Selby avioitui Lewis Tabitha Mitfordin kanssa ja heille syntyi kolme tytärtä. Selby on haudattu Bamburghin kirkkomaalle.
Selby nimesi linnuista muun muassa intianfrankoliinin (Francolinus pictus) yhdessä Jardinen kanssa.
Central (Hongkong)
240px|thumb|Central 240px|thumb|Central thumb|240px|Connaught Road Central (myös Central District; aiemmin Choong Wan tai Chung Wan; ) on Hongkongin liikekaupunginosa. Alue sijaitsee Hongkongin saaren pohjoisrannalla. Monien monikansallisten rahoituslaitosten pääkonttorit sijaitsevat alueella. Alueella sijaitsevat myös Kiinan ja monien muiden maiden konsulaatit. Nämä ovat keskittyneet Government Hill -kukkulalle, jossa on muitakin hallinnollisia päärakennuksia. Central on Victoria Harbourin läheisyytensä ansiosta toiminut kaupankäynnin keskuksena Brittiläisen aikakauden alusta lähtien vuodesta 1841. Central jatkaa yhä samaa tehtävää itsemääräämisoikeuden siirtämisen jälkeen Kiinalle vuonna 1997. Alue oli Victoria Cityn kaupungin keskusta.
Ylivieskan Kuula
right|thumb|Pääseuran logo Ylivieskan Kuula on Ylivieskassa toimiva urheilun yleisseura, jolla on jaostot hiihdossa, suunnistuksessa, yleisurheilussa sekä kori-, lento- ja pesäpallossa. Seuran miesten lentopallojoukkue pelaa 1-sarjassa. Kuula nousi 1-sarjaan historiansa ensimmäisen kerran kaudeksi 2007–2008, kun joukkue sai lentopalloliitolta hakemalla sarjapaikan. Ennen nousuaan 1-sarjaan joukkue oli pelannut monta vuotta 2-sarjaan, jonka parhaimpiin joukkueisiin se kuuluikin.
Yleisseura
Vuonna 1909 perustettiin Ylivieskaan yleisseura nimeltään Ylivieskan Kuula. Nopeasti monet lajit löysivät tiensä yleisseuraan, ja vakiintuivat myös seuran alle. Nykyisin lajeina toimivat lentopallo, hiihto, suunnistus, koripallo, pesäpallo sekä yleisurheilu. Menestystä seura on saanut vuosien mennessä monia eri lajeistaan, joista lentopallossa on saavutettu 1-sarjapaikka.
Pesäpallo
Vuonna 1982 YK voitti Pesäpallon Suomen Cupin.
Ylivieskan Kuulan joukkueessa pelasivat:
Erkki Seppälä, takakenttä; Kari Haapakoski, polttolinja; Veijo Saukkonen, etukenttä; Sakari Haapakoski, lukkari; Samuli Haapakoski, polttolinja; Erkki Jämsä, takakenttä; Mauri Koskela, etukenttä; Juha Keskinen, polttolinja; Osmo Röntynen, polttolinja; Ossi Rapo, etukenttä, pelinjohtaja; Esa Ihalainen, polttolinja; Jukka Sydänmetsä, polttolinja; Pekka Pieskä, takakenttä.
Lentopallo
Kuulan yleisseuraan lentopallo tuli mukaan heti lajin saavuttua Suomeen 1920-luvulla. Lentopalloa kaupungissa pelattiin innokkaasti heti alusta lähtien, ja Kuula saavutti kauan odotetun paikan 1-sarjaan vuonna 2007. Seura hankki riveihinsä monia kovia vahvistuksia joiden avulla se sai myös hankittua paikan 1-sarjaan.
Kuulassa pelaa muun muassa Antti Kaattari, joka omaa liigakokemusta Salon Piivolleysta ja Kempeleen Lentopallosta. Kaattari on kuulunut nuorten maajoukkueeseen nuorena. Hän on syntynyt vuonna 1986. Seuran ensimmäinen 1-sarja kausi oli vaihteleva. Alkukaudesta joukkue taisteli tasaväkisesti muiden seurojen kanssa, mutta loppukaudesta joukkueen peli lähti jyrkkään laskuun. Sarjapaikan joukkue säilytti lopulta karsintojen kautta, jossa se pelasi Lahden Kimmo-Volleyta vastaan voittaen molemmat ottelut tiukasti 3–2. Kaudella joukkue pelasi myös Suomen cupissa, jossa se kohtasi ammattilaisjoukkue Pielaveden Sampon. Joukkue hävisi Sampolle lopulta.
CD San Roque de Lepe
Club Deportivo San Roque de Lepe on espanjalainen jalkapalloseura, jonka edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Seuran kotipaikka on Lepe Huelvan maakunnassa Andalusiassa.
Seura perustettiin vuonna 1956 yhdistämällä Amigos de San Roquen ja katolisen nuorisojärjestön Acción Católican joukkueet. Nimi San Roque tulee kaupungin suojeluspyhimyksestä Rochista. Seura nousi ensimmäistä kertaa kansallisiin sarjoihin ja tuolloin kolmanneksi korkeimpana sarjatasona toimineeseen Tercera Divisióniin kaudeksi 1966–1967. 1970-luvun lopulla perustetussa Segunda División B:ssä se pelasi ensimmäistä kertaa vuosina 1992–1995, ja kaudeksi 2009–2010 se nousi sarjaan uudelleen. Samalla kaudella seura voitti Copa RFEF:n.
Seuran kotistadion on vuonna 2011 avattu Estadio Ciudad de Lepe, jolla on runsaat 3 500 katsojapaikkaa.
Wolfgang Loitzl
Wolfgang Loitzl (s. 13. tammikuuta 1980 Bad Ischl) on itävaltalainen uransa lopettanut mäkihyppääjä, joka kilpaili maailmancup-tasolla kaudesta 1996–1997 vuoteen 2015 asti. Hän on normaalimäen maailmanmestari, seitsenkertainen joukkuemäen maailmanmestari, Keski-Euroopan mäkiviikon voittaja sekä joukkuemäen olympiavoittaja.
Arvokilpailut
Loitzl saavutti nuorten MM-kilpailuissa joukkuemäen pronssia Canmoressa vuonna 1997 ja henkilökohtaisen normaalimäen maailmanmestaruuden St. Moritzissa 1998. Lahden MM-kilpailuissa 2001 hän kuului normaalimäen joukkuekilpailun kultaa voittaneeseen Itävallan joukkueeseen yhdessä Andreas Goldbergerin, Stefan Horngacherin ja Martin Höllwarthin kanssa. Sama kvartetti saavutti pronssia suurmäen joukkuekilpailussa Saksan ja Suomen jälkeen. Normaalimäen henkilökohtaisessa kilpailussa Loitzl oli Lahdessa kolmastoista ja suurmäessä viidestoista.
Sapporon MM-kisoissa 2007 Itävalta voitti joukkuemäen maailmanmestaruuden kvartetilla Loitzl, Gregor Schlierenzauer, Andreas Kofler ja Morgenstern. Normaalimäen kilpailussa Loitzl oli kahdestoista. Liberecin MM-kilpailuissa 2009 hän voitti normaalimäen maailmanmestaruuden seitsemän pisteen erolla Gregor Schlierenzaueriin. Yhden kierroksen mittaiseksi jääneessä suurmäen kilpailussa Loitzl oli kuudes ja oli mukana Itävallan kultaa voittaneessa joukkueessa. Vancouverin olympialaisissa 2010 hän oli voittamassa Itävallalle kultaa joukkuemäessä Koflerin, Morgensternin ja Schlierenzauerin kanssa. Henkilökohtaisissa kilpailuissa Loitzl oli suurmäessä kymmenes ja normaalimäessä yhdestoista. Saman talven lentomäen MM-kilpailuissa Planicassa Loitzl oli mukana Itävallan kultaa voittaneessa joukkueessa ja sijoittui henkilökohtaisessa kilpailussa kuudenneksi. Val di Fiemmen MM-kilpailuissa 2013 hän oli suurmäessä neljäs ja kuului Itävallan kultajoukkueeseen joukkuemäessä.
Maailmancup
Loitzl sijoittui maailmancupin henkilökohtaisissa osakilpailuissa kolmen parhaan joukkoon yhteensä 20 kertaa, kaikki suurmäen kilpailuissa. Kaudella 2000–2001 hän sijoittui maailmancupin kokonaiskilpailussa seitsemänneksi oltuaan toinen Park Cityssä ja Sapporossa sekä kolmas Falunissa. Kaudella 2007–2008 hän oli kolmas Trondheimin ja Val di Fiemmen osakilpailuissa sekä kymmenes maailmancupin kokonaiskilpailussa. Kauden 2008–2009 avauskilpailussa Kuusamossa hän sijoittui toiseksi. Hän oli toinen myös molemmissa Engelbergin osakilpailuissa sekä mäkiviikolla Oberstdorfissa. Ensimmäisen voittonsa Loitzl otti Garmisch-Partenkirchenissä uudenvuodenpäivänä 2009 ja hän voitti myös mäkiviikon seuraavan, Innsbruckissa käydyn osakilpailun. Loitzl voitti Bischofshofeninkin kilpailun ja voitti seitsemäntenä itävaltalaisena mäkiviikon. Hän voitti tammikuussa myös Zakopanen osakilpailun, oli kauden aikana vielä kaksi kertaa niin toinen kuin kolmaskin ja sijoittui maailmancupin kokonaiskilpailussa kolmanneksi. Kaudella 2009–2010 hän oli kerran toinen ja kerran kolmas sekä cupin kokonaispisteissä kuudes. Kaudella 2010–2011 Loitzl sijoittui kolmanneksi Engelbergin yhden kierroksen kilpailussa.
Kaaljärvi (Padasjoki, Auttoinen)
Kaaljärvi on Päijät-Hämeessä Padasjoella  sijaitseva järvi.
Maantietoa
Järven pinta-ala on 3,3 hehtaaria ja se on 300 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 750 metriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Järven vedenpinnan korkeus on 136,6 metriä mpy.
Kurtinjärvi (Kuusamo)
Maantiede
Keltinki ja Kurtinjärvi muodostavat järvikokonaisuuden eteläosan, joka on kaakkois–luoteissuuntainen. Keltingin koillisosasta kuljetaan Virtasalmen kautta pohjoisosaan, joka on länsi–itäsuuntainen. Lännessä on Räväjärvi ja idässä Hietalahti. Hietalahden pohjoispuolella sijaitsee järvikokonaisuuden koillisin osa, jonka itärannalta vedet laskevat Käylänkoskea itään Kitkajokeen, joka virtaa Juumajärveen ja jatkaa idän suuntaan. Lisäksi Kurtinjärven itärannalta virtaa laskuoja Perälampeen (239,8 metriä mpy).
Keltinkiin laskee Kiveskoski lounaasta Ala-Kitkasta (240,4 metriä mpy), Räväjärveen laskee Koprajoki lännestä. Järvikokonaisuutta ympäröiviltä soilta virtaa useita laskuojia.
Räväjärven syvin kohta on kartan mukaan 14 metriä. Kurtinjärvessä on 12 metrin syvänteitä ja Keltinki on kokonaisuudessaan matala. Räväjärvessä sijaitsee järvikokonaisuuden ainoa yli 10 hehtaaria laaja vähintään 10 metriä syvä alue.
Kurtinjärven Pukkisaari on pinta-alaltaan yli 10 hehtaaria. Räväjärven ja Hietalahden välissä sijaitsevan Rävänsaaren pinta-ala on useita hehtaareja. Räväjärven etelärannan tuntumassa sijaitsee usean hehtaarin laajuinen Torvisensaari.
Hietalahden itärannalla sijaitsee Käylän asutuskeskus. Kurtinjärven pohjoisrannalla ja Räväjärven länsirannalla on maatalousalueita.
Wolfgang Loitzl
Maailmancup
Loitzl ilmoitti tammikuussa 2015 lopettavansa uransa jäätyään sitä ennen sivuun mäkiviikolta.
Janosch Brugger
Janosch Brugger (s. 6. kesäkuuta 1997) on saksalainen maastohiihtäjä. Hän on viestin MM-mitalist, maailmancupin osakilpailuvoittaja ja alle 20-vuotiaiden maailmanmestari.
Brugger hiihti ensimmäisen maailmancupin kilpailunsa 8. maaliskuuta 2017 Norjan Drammenissa, jossa hän oli perinteisen hiihtotavan sprintissä 56:s. Ensimmäisen pistesijansa Brugger saavutti 4. tammikuuta 2018 Saksan Oberstdorfissa, kun hän oli Tour de Skihin 2017–2018 kuuluneessa 15 kilometrin vapaan hiihtotavan yhteislähtökilpailussa 23:s. Brugger saavutti ensimmäisen palkintopallisijoituksensa ja samalla ensimmäisen voittonsa 2. joulukuuta 2018 Norjan Lillehammerissa, kun hän oli kolmesta kilpailusta koostuneen kisaviikonlopun päättäneessä 15 kilometrin perinteisen hiihtotavan takaa-ajossa osuusajaltaan nopein. Maalissa hän oli 17:s, mikä oli samalla hänen sijoituksensa yhteistuloksissa.
Brugger oli mukana alle 20-vuotiaiden MM-kisoissa Val di Fiemmessä 2014, Rasnovissa 2016 ja Soldier Hollow’ssa 2017. Hän saavutti näissä kilpailuissa yhden mitalin: MM-kultaa perinteisen hiihtotavan sprintissä 2017.
Talvisodan ilmatorjunta
thumb|Pommitetussa [[Helsinki|Helsingissä palaa sodan ensimmäisenä päivänä.]] Talvisodan ilmatorjuntajoukot kuuluivat osana Suomen ilmavoimiin ja niiden tehtävänä oli pyrkiä estämään tai vähentämään puna-armeijan ilmavoimien aiheuttamia tappioita suomalaisjoukoille ja kotialueelle.
Historiaa
Suomalaisen ilmatorjunnan syntymäpäivänä pidetään heinäkuun 1. päivää vuonna 1925, jolloin Suomenlinnassa aloitti toimintansa Ilmapuolustuskomennuskunta.
Tuota päivämäärää aiemminkin oli tehty erilaisia kokeiluja erikaliiperisilla aseilla suoritetuista ammunnoista lentävään maaliin.
Tämän jälkeen taas ilmatorjunnan kehittäminen oli enemmän tai vähemmän sattumanvaraista ja riippui yksittäisten sotilashenkilöiden kiinnostuksesta. Toki joitakin määrätietoisempiakin yrityksiä aselajin kehittämiseksi tehtiin.
Tämän vuoksi ilmatorjunnan valmius oli vielä erittäin vaatimaton Saksan hyökättyä Puolaan 1. syyskuuta 1939 ja toisen maailmansodan näin alkaessa.
Komentosuhteet
Päämajassa toimi suoraan ylipäällikön alaisuudessa Ilmapuolustuksen komentajana kenraalimajuri Jarl Lundqvist oman esikuntansa avustamana. Esikuntaan kuului muun muassa Ilmatorjuntajoukkojen komentaja eversti Franz Helminen, jonka johdolla päämajan ilmatorjuntatoimisto ohjasi ilmatorjuntajoukkoja.
Ilmatorjuntajoukot oli jaettu Kotiseudun ilmatorjuntakomentajan ja Kenttäarmeijan ilmatorjuntakomentajan kesken. Aselajin joukkojen vähäisyydestä johtuen edes armeijakuntiin ei kuulunut orgaanista ilmatorjuntaa, joten ne johtivat vain satunnaisesti alueelleen alistettuja ilmatorjuntajoukkoja. Armeijakunnissa toimi oma ilmatorjunnan komentajansa, mutta esimerkiksi divisioonista se jo puuttui, koska joukkoja ei sinne enää riittänyt.
Vasta helmikuussa 1940 divisiooniin muodostettiin omat ilmatorjuntaosastonsa ja armeijakunnatkin alkoivat saada käskyvaltaa alueellaan oleviin ilmatorjuntajoukkoihin.
Neuvostoilmavoimien vahvuus
Neuvostoliiton ilmavoimien kokonaismääräksi ennen toista maailmansotaa on arvioitu noin 5 000–5 500 lentokonetta, joista ajankohdan vaatimukset täyttäviä uskotaan olleen noin 2 100 konetta. Talvisotaan arvioidaan osallistuneen suuri osa (n. 800–1 000) viimeksi mainituista lentokoneista. .
Roman Koudelka
Roman Koudelka (s. 9. heinäkuuta 1989 Turnov, Tšekkoslovakia) on tšekkiläinen mäkihyppääjä. Hänen seuransa kansallisella tasolla on LSK Lomnice nad Popelkou.
Talvisodan ilmatorjunta
Neuvostoilmavoimien vahvuus
Konemäärän arvioitiin jakautuvan siten, että hävittäjiä olisi ollut noin 60 %, pommituskoneita noin 30 % ja muita (yhteys- ja tiedustelukoneet) noin 10 %.
Roman Koudelka
Koudelka voitti nuorten maailmanmestaruuden normaalimäessä Tarvisiossa vuonna 2007. Liberecin MM-kilpailuissa 2009 hän oli sekä normaalimäessä että suurmäessä yhdeksäs. Vancouverin olympialaisissa 2010 hän sijoittui normaalimäessä 12:nneksi. Lentomäen MM-kilpailuissa hän oli Vikersundissa 2012 yhdestoista ja Harrachovissa 2014 kuudes. Falunin MM-kilpailuissa 2015 hän sijoittui normaalimäessä neljänneksi ja suurmäessä kahdeksanneksi. Lahden MM-kilpailuissa 2017 hän sijoittui normaalimäessä 14:nneksi ja Seefeldin MM-kilpailuissa 2019 15:nneksi.
Maailmancupissa Koudelka on hypännyt kaudesta 2006−2007. Hän sijoittui kolmanneksi Harrachovin lentomäessä tammikuussa 2011 ja toiseksi Willingenissä helmikuussa 2012. Ensimmäisen osakilpailuvoittonsa hän saavutti Klingenthalissa marraskuussa 2014. Seuraavassa kuussa hän voitti Lillehammerissa sekä Engelbergissä osakilpailun ja oli Engelbergissä myös toinen. Tammikuussa 2015 hän voitti Sapporon jälkimmäisen osakilpailun ja oli ensimmäisessä kolmas. Helmikuussa hän oli kolmas Willingenissä ja Titisee-Neustadtissa. Maaliskuussa 2016 hän voitti Wisłan ensimmäisen osakilpailun. Maailmancupin kokonaiskilpailussa hän oli seitsemäs kaudella 2014–2015 ja kymmenes kaudella 2011–2012. Keski-Euroopan mäkiviikon kokonaiskilpailussa hän sijoittui viidenneksi kausilla 2011–2012 ja 2018–2019.
Koudelkan pituusennätys on 211 metriä, jonka hän hyppäsi Harrachovissa 2011.
Lower Hutt
Lower Hutt on kaupunki Uuden-Seelannin Pohjoissaarella Wellingtonin alueella. Kaupungissa oli 134 900 asukasta vuonna 2018 ja se on väkiluvultaan maan kuudenneksi suurin kaupunki.
Talvisodan ilmatorjunta
Suomalainen ilmapuolustus talvisodan alla
Ylimääräisten harjoitusten (YH:n) julistamisen aikaan ilmatorjuntajoukkojen kalustotilanne oli, mikäli suinkin mahdollista, vieläkin katastrofaalisempi. Käytössä oli :
YH:n aikana oli suunniteltu perustettavaksi: mutta yllä mainituista kalustomääristä johtuen suuri osa joukoista jäi perustamatta (varustamatta) YH:n aikana.
YH:n aikana ilmatorjuntaan saatiin lisää 20 mm:n ja 40 mm:n kalustoa siten, että sodan syttyessä niitä oli käytössä 30 asetta molemmissa kaliiperiluokassa. Lisäksi merivoimille ja koulutuskäyttöön luovutettuna oli 23 kpl 40 mm:n tykkejä. Hankinnat onnistuivat 40 mm:n osalta Ruotsista ja 20 mm:n osalta Saksasta (josta aseet oli tilattu jo vuonna 1938).
Aselisäykset huomioiden oli talvisodan alkaessa varustettu 10 raskasta ja 7,5 kevyttä ilmatorjuntapatteria sekä 5 It-konekiväärikomppaniaa ja 16 konekiväärijoukkuetta.
Ilmatorjunnan keskittäminen
Sodan alussa ilmatorjunta oli ryhmitetty osin Kenttäarmeijan ja osin Kotiseudun alueille. Toimialueiden raja kulki pääpiirteisen linjan Hamina–Mikkeli–Varkaus–Kuopio–Oulu itäpuolitse.
Ilmatorjunnan selkeä painopiste oli eteläisessä Suomessa ja käytännössä ilmatorjuntayksiköitä ei ollut Turku–Tampere–Jyväskylä–Joensuu-linjan pohjoispuolella.
Raskas ilmatorjuntatykistö
Raskas ilmatorjuntatykistö (75–76 mm:n aseet) keskitettiin käytännössä vain Helsingin ja Viipurin suojaamiseen. Viipurin osalle tuli viisi raskasta patteria (joista yksi tosin siirrettiin Helsinkiin lokakuun lopulla) ja Helsingin osalle viisi raskasta patteria (joista yksi siirrettiin myöhemmin Tampereelle ja yksi jaos Turun suojaksi). Näiden lisäksi yksi patteri perustettiin alkujaan Tampereelle ja kaksi Jyväskylän seudulle (joista toinen sijoitettiin Vihtavuoren alueelle ja toinen lomautettiin kaluston puuttumisen vuoksi).
Kevyt ilmatorjuntatykistö
Kevyt ilmatorjuntatykistö (20–40 mm:n aseet) keskitettiin lähes kokonaisuudessaan Kaakkois-Suomen alueelle. Osa toimi kotiseudun alueella (mm. Kouvola kolme patteria, joista tosin kaksi siirrettiin myöhemmin Jyväskylään ja Helsinkiin) ja osa kenttäarmeijan alueella (mm. Elisenvaara kaksi patteria, Antrea samoin kaksi patteria sekä Imatra ja Kiviniemi yksi patteri)
Ilmatorjuntakonekiväärit
thumb|300px|7,62 mm:n kaksois-ilmatorjuntakonekivääri m/31 Ilmatorjuntakonekiväärien muita aseita suuremman lukumäärän vuoksi niitä riitti useampaan paikkaan. Pääpiirteissään jako tapahtui kotiseudun merkittävien asutuskeskusten (teollisuus- ja liikenne) ja kenttäarmeijan alueen välillä.
Ensin mainituista muun muassa Jyväskylä, Tampere ja Imatran alue sai suojakseen neljä It-konekiväärijoukkuetta, Kouvolan seutu ja Turku kaksi joukkuetta sekä muun muassa Lahti, Savonlinna, Rajamäki ja Riihimäki yhden joukkueen.
Kenttäarmeijan alueelle keskitettiin vain muutama yksittäinen It-konekiväärijoukkue (mm. Jänisjoki ja Kiviniemi), mutta merkittävämpänä ilmatorjuntavoimana oli kenttäarmeijan alueella neljä ilmatorjuntakonekiväärikomppaniaa (osa alistettuina yhtymille). Yksi It-konekiväärikomppania puolusti Helsinkiä.
Valonheitinyksiköt
Ilmatorjuntajoukkoihin kuuluvat valonheitinyksiköt oli keskitetty Helsinkiin ja Viipuriin käsittäen kaksi Vh-patteria ja yhden Vh-jaoksen (yksi patteri Helsingissä ja loput Viipurissa). Valonheitinyksiköt käsittivät kahdeksan kuulonsuunnin-laitetta koneiden paikannusta varten ja kahdeksan hakuvalonheitintä sekä 20 seurantavalonheitintä.
30. marraskuuta 1939
thumb|left|Neuvostoliittolaisia SB-2 koneita Helsingin yläpuolella sodan ensimmäisenä päivänä. Neuvostoliiton aloittaessa sotatoimet Suomea vastaan aamulla 30. marraskuuta 1939 tapahtuivat myös ensimmäiset ilmahyökkäykset kotialuetta vastaan. Ensimmäinen ilmahälytys annettiin Viipurissa klo 9 ja Helsingissä klo 9.20. Ensimmäiset hyökkäykset tapahtuivat käytännössä yllätyksenä. Valmistautumattomuus nykyaikaiseen sodankäyntiin johti raskaisiin tappioihin: yksinomaan Helsingissä kuoli 91 henkeä, jonka lisäksi 36 vaikeaa loukkaantumista sekä pari sataa lievää haavoittumista (pääosa kuolonuhreista tuli iltapäivän hyökkäyksessä). Päivän aikana laskettiin vihollisen tehneen hyökkäyksiä yhteensä noin 140 lentokoneen voimin muun muassa Helsinkiä, Viipuria, Kotkaa, Hankoa ja Ensoa vastaan. Mainitun päivän sää oli huono sekä lentäjien että torjunnan kannalta pilviverhon ollessa alle tuhannessa metrissä. Suomeen pudotettiin 362 räjähdys- ja 172 palopommia. Kuolleita koko maassa oli kaikkiaan 110 ja haavoittuneita yli 250. Rakennuksia tuhoutui 22 ja vaurioitui 29.
Joulukuu 1939
1. joulukuuta 1939 oli sääoloiltaan edellistä päivää otollisempi vihollisen toiminnalle ja konesuorituksia kotiseudulla laskettiin olleen kaikkiaan noin 250. Hyökkäykset jakautuivat laajasti koko eteläiseen ja itäiseen Suomeen. Etelä-Suomen kaupungeista saivat osansa muun muassa Helsinki, Lahti, Loviisa, Kotka, Hamina, Kouvola ja Viipuri, joista viimeistä pommitti jopa 40 konetta. Itäisessä Suomessa pommitettuja paikkakuntia oli muun muassa Koivisto, Antrea, Värtsilä, Ilomantsi, Suomussalmi, Kuhmo ja Kemijärvi. Ilmapuolustus sai myös toimintansa kunnolla käyntiin ja ilmavoimien kerrottiin ampuneen alas 10 viholliskonetta ja ilmatorjunnan ilmoitettiin tuhonneen ainakin viisi (mahdollisesti seitsemän) viholliskonetta. Ilmatorjunnan pudotuksista ainakin kaksi tapahtui Helsingissä, jossa toinen koneista putosi mereen kaupungin edustalle, ja toinen Munkkiniemeen omakotitalon pihaan. Pommitusvauriot jäivät vähäisiksi.
Parin seuraavan päivän aikana lentojoukkojen hävittäjät ja ilmatorjunta pudottivat vielä yhdeksän viholliskonetta lisää, mikä osaltaan yhdessä joulukuun alkupuolen huonojen lentosäiden johti vihollisen lentotoiminnan merkittävään vähenemiseen.
Ajanjaksona 4.-14.12.1939 vihollisen lentotoiminta oli vähäistä, jonka ilmapuolustusjoukot käyttivät hyväkseen. Lentojoukot alkoivat siirtyä jäätukikohtiin, joka mahdollisti voimien paremman hajauttamisen, eikä tukikohdat enää olleet vihollisen tiedossa. Ilmatorjuntajoukot käyttivät aikaa uudelleen ryhmittymiseen ja uusien joukkojen kouluttamiseen.
Joulukuun aikana (mukaan lukien 30. marraskuuta) ilmatorjuntajoukot ampuivat alas yhteensä 66 viholliskonetta, jotka jakautuivat eri asetyypeille seuraavasti :
Joulukuun 1939 aikana maahan saapui uutta ilmatorjuntakalustoa melko paljon. Pääosin Ruotsin puolustusvoimien ja teollisuuden luovuttamana saapui käyttöön 48 kappaletta 40 mm:n Bofors-kanuunoita. Saksasta saapui 20 20 mm:n BSW-tykkiä, jotka kuuluivat aiemmin tilattuihin aseisiin. Nämä tykit jäivätkin viimeisiksi Saksasta saaduiksi aseiksi koko talvisodan aikana (Saksallahan oli hyökkäämättömyyssopimus Neuvostoliiton kanssa, jota se pyrki noudattamaan). Näillä saapuneilla aseilla saatiin varustettua 8 kevyttä ilmatorjuntapatteria. Lisäksi joulukuun aikana saatiin varustettua kolme It-konekiväärikomppaniaa.
Tammikuu 1940
Tammikuun aikana ilmatorjuntajoukot pudottivat yhteensä 56 viholliskonetta, jotka jakautuivat asetyypin mukaan seuraavasti :
Helmikuu 1940
Helmikuun aikana vihollisen lentotoiminnan painopiste siirtyi kuun alussa alkaneen suurhyökkäyksen tukemiseen, joka johti pudotusten kokonaismäärän kasvuun ja lähellä rintamaa olevien ilmatorjuntajoukkojen pudotusmäärän merkittävään kasvuun. Asetyypin mukaan jaoteltuna pudotusluvut (kokonaisuudessaan 131 pudotusta) olivat :
Maaliskuu 1940
Maaliskuussa oli vain 13 taistelupäivää, mutta ilmatorjunnan pudotusten tahti säilyi suurin piirtein samana kuin edellisessäkin kuussa, koska ankarat taistelut Kannaksella jatkuivat. Pudotusten kokonaismäärä oli 61 viholliskonetta, jotka jakautuivat asetyypin mukaan :
Maaliskuussa saatiin käyttöön ensimmäiset uudet raskaat ilmatorjuntatykit. Turkulaisin lahjoitusvaroin ostettiin Ruotsista yhdeksän Boforsin 75 mm:n ilmatorjuntakanuunaa, joista muodostettiin kolme 3-tykkistä patteria Turun suojaamiseen. Lisäksi maaliskuun aikana Suomeen saapui Englannista 24 Vickers-tehtaan 76 mm:n ilmatorjuntakanuunaa sekä Italiasta jälleen Breda-tykkejä 76 mm:n kaliiperisena yhteensä 12. Boforsin tykkejä lukuun ottamatta kanuunat olivat peräisin zeppeliinien torjunnan ajoilta, joten niiden käyttöarvo oli sangen kyseenalainen. Lisäksi mainittuja englantilais- ja italialaistykkejä ei saatu valmiiksi taisteluyksiköiksi ennen sodan päättymistä, koska muun muassa miehistön kouluttaminen oli kesken.
Ilmatorjunnan tulokset
thumb|300px|40 ItK 38 -kalustolla pudotettiin talvisodan aikana 128 konetta. Ilmatorjunta saavutti vähälukuisuudestaan huolimatta merkittäviä tuloksia. Ilmatorjuntajoukkojen laskettiin pudottaneen 314 ja vaurioittaneen noin 360:a viholliskonetta, joista ainakin osan uskotaan pudonneen ennen tukikohtaan pääsyään.
Ilmasodankäyntiin kuuluva kilpailu pudotuksista lienee johtanut joissain tapauksissa siihen, että esimerkiksi hävittäjäkoneiden vaurioittama kone olisi pudonnut ilman ilmatorjunnan tultakin ja näin pudotus kirjautuikin ilmatorjunnan osalle vaikka pudotus olisi ehkä osin kuulunut hävittäjälle. Lentojoukkojen pudotusmääräksi laskettiin 190 viholliskonetta.